Source: http://www.vyvlastnenie.sk/predpisy/nariadenie-o-rozsahu-zrazok-zo-mzdy-pri-vykone-rozhodnutia/
Timestamp: 2017-05-28 08:26:52+00:00
Document Index: 4111401

Matched Legal Cases: ['§278', '§279', '§70', '§71', '§ 278', '§ 279', '§ 70', '§ 71', '§ 1', '§ 2', '§ 1', '§ 3', '§ 4', '§ 1', '§ 3', '§ 5', '§ 6', '§ 7', '§ 278', '§ 70', '§ 2', '§ 279', '§ 71']

Nariadenie o rozsahu zrážok zo mzdy pri výkone rozhodnutia - úplné znenie - Nariadenie č. 268/2006 Z. z.: 2006/268 Nariadenie o rozsahu zrážok zo mzdy pri výkone rozhodnutia
Nariadenie o rozsahu zrážok zo mzdy pri výkone rozhodnutia - Nariadenie č. 268/2006 Z. z. - úplné znenie
(aktualizované úplné znenie - stav k 25. 10. 2012)
(o rozsahu zrážok zo mzdy pri výkone rozhodnutia )Autor: Vláda Slovenskej republikyPlatnosť od: 19.5.2006Účinnosť od: 1.1.2009Uverejnené v Zbierke zákonov č. 96/2006 strana 1588NA ZÁKLADE: 99/1963 Zb. §278 ods. 1, §279 ods. 3;233/1995 Z.z. §70 ods. 1, §71 ods. 3;ZMENY HĽADAJTE V PREDPISOCH: 469/2008 Z.z.RUŠÍ PREDPIS: 89/1997 Z.z.OBLASŤ: Občianske právo - procesné a Pracovné právo268/2006 Z.z.Nariadenie vládySlovenskej republikyz 19. apríla 2006 o rozsahu zrážok zo mzdy pri výkone rozhodnutiaZmena:469/2008 Z. z. s účinnosťou od 1. januára 2009Vláda Slovenskej republiky podľa § 278 ods. 1 a § 279 ods. 3 Občianskeho súdneho poriadku a podľa § 70 ods. 1 a § 71 ods. 3 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov nariaďuje:§ 1(1) Základná suma, ktorá sa nesmie zraziť povinnému z jeho mesačnej mzdy, 1) je 60 % zo životného minima na plnoletú fyzickú osobu2) platného v mesiaci, za ktorý sa vykonávajú zrážky.(2) Na každú osobu, ktorej povinný poskytuje výživné, sa započítava 25 % zo životného minima na plnoletú fyzickú osobu2) platného v mesiaci, za ktorý sa vykonávajú zrážky; rovnako to platí aj na manžela povinného, ktorý má samostatný príjem.(3) Ak sa zrážky zo mzdy vykonávajú z miezd oboch manželov, započíta sa 25 % zo životného minima na plnoletú fyzickú osobu2) platného v mesiaci, za ktorý sa vykonávajú zrážky na dieťa, ktoré spoločne vyživujú, každému z nich osobitne.(4) 25 % zo životného minima na plnoletú fyzickú osobu2) platného v mesiaci, za ktorý sa vykonávajú zrážky, sa nezapočítava na tú osobu, v ktorej prospech trvá výkon rozhodnutia na vymoženie pohľadávky výživného.§ 2Ak ide o výživné pre maloleté dieťa, základná suma, ktorú povinnému nemožno zraziť z mesačnej mzdy, je 70 % základnej sumy určenej podľa § 1. § 3(1) Suma, nad ktorú sa zvyšok čistej mzdy povinného zrazí bez obmedzenia, 2) je 150 % zo sumy životného minima na plnoletú fyzickú osobu platného v mesiaci, za ktorý sa vykonávajú zrážky.(2) Zvyšok čistej mzdy na účely zrážok zo mzdy povinného sa vypočíta podľa osobitných predpisov.3)§ 4Sumy podľa § 1 a § 3 ods. 1 sa zaokrúhľujú na eurocenty smerom nadol. § 5V konaniach začatých pred 1. júlom 2006 sa pre spôsob výpočtu základnej sumy, ktorá sa nesmie povinnému zraziť z mesačnej mzdy, použije toto nariadenie vlády. § 6Zrušuje sa nariadenie vlády Slovenskej republiky č. 89/1997 Z. z. o rozsahu zrážok zo mzdy povinného pri nútenom výkone rozhodnutia. § 7Toto nariadenie vlády nadobúda účinnosť 1. júla 2006. v z. Pál Csáky v. r.1) § 278 ods. 1 Občianskeho súdneho poriadku. § 70 ods. 1 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.2) § 2 písm. a) zákona č. 601/2003 Z. z. o životnom minime a o zmene a doplnení niektorých zákonov.Opatrenie Ministerstva práce, sociálnych vecí a rodiny Slovenskej republiky o ustanovení súm životného minima č. 262/2005 Z. z.3) § 279 ods. 1 Občianskeho súdneho poriadku. § 71 ods. 3 prvá veta zákona Národnej rady Slovenskej republiky č. 233/1995 Z. z.